বৌমার এই ভবিষ্যৎ পঞ্চমবার্ষিকী পরিকল্পনায় স্তম্ভিত হয়ে গেল বৃদ্ধকুল। পরেশবাবু, বিনতা এমনকি আলমারীর গায়ে ঠেস্ দিয়ে ত্রিভঙ্গ মুরারী মার্কা হয়ে দাঁড়িয়ে থাকা ছেলে পর্য্যন্ত স্পিকটি নট্। বন্ধুদের সামনে পরেশবাবুর মুহূর্তপূর্বের গৌরববোধ সবে উড়ব উড়ব করছে এমন সময় বৃদ্ধকুলের সমবেত ঘর ফাটানো হা হা হাসিতে ঘরের অপ্রস্তুতভাব এক ঝলকে হাওয়া। বিনতা আর ছেলেও সে নির্মল হাসিতে যোগ দিল। পরেশবাবুই বা পিছে পড়ে থাকেন কোন মুখে!